જોકે આ એક દરિયાઈ તોફાન છે, પરંતુ આની અસર એ હશે કે ઝડપી પવનની સાથે-સાથે વરસાદ પણ પડી શકે છે અને જો આવતી કાલે ૨૯ ઓક્ટોબરે વિશાખાપટ્ટનમમાં વરસાદ પડ્યો તો પછી પાંચમી વન ડે પર ‘ક્યાંત’નું ગ્રહણ લાગી શકે છે. ધોનીના નેતૃત્વ હેઠળની ટીમ ઇન્ડિયા નહીં ઇચ્છે કે મેચ સંપૂર્ણપણે ધોવાઈ જાય. જો ૨૦-૨૦ ઓવર્સની મેચ પણ રમાઈ શકે તો ટીમ ઇન્ડિયા તેને જીતી લઈને ન્યૂઝીલેન્ડ વિરુદ્ધ પોતાના ઘરમાં જીતનો સિલસિલો જાળવી રાખશે. હવે સવાલ એ રહે છે કે આવતી કાલની મેચમાં કોણ જીતશે? ભારત, ન્યૂઝીલેન્ડ કે પછી ‘ક્યાંત’ વાવાઝોડું?